Zuma sê hy het nie familie met staatskontrakte begunstig niePres. Jacob Zuma. Foto: Kopano Tlape/GCIS Pres. Jacob Zuma het Donderdag aan die Nasionale Vergadering gesê hy het nooit versoek dat staatskontrakte aan sy familielede toegeken moet word nie, maar LP’s van opposisiepartye wou nie dié reaksie aanvaar nie. “Ek het nooit in ŉ vergadering gesit en enigiemand gevra om Duduzane te help nie,” het Zuma aan LP’s gesê en wou weet of sy seun deur staatskontrakte bevoordeel is. Zume het daarna versuim om ŉ vraag van DA-leier Mmusi Maimane te beantwoord of hy Brent Simmons, die hoofdirekteur van staatsdiens en administrasie, sal dagvaar, wat ŉ beëdigde verklaring aan speaker Baleka Mbete oorhandig het waar hy die president daarvan beskuldig dat hy aan die parlement gejok het toe hy beweer het hy het nie enige familielede aan regeringsbeamptes as sakekontakte voorgestel nie. Aldus mediaberigte het Simmons glo ŉ aantal voorvalle aangehaal waar hy beweer hy het gesien hoe Zuma lede van sy familie voorstel aan die wyle minister van staatsdiens en administrasie, Collins Chabane. Zuma het die vraag geïgnoreer, en volgehou dat hy dit geantwoord het, nadat DA-LP’s gedreunsing het, “beantwoord die vraag”. John Steenhuisen, hoofsweep van die DA, het gesê Zuma het nie die vraag beantwoord nie en dat hy die proses verhinder en het Mbete versoek om hom te dwing om die vraag te beantwoord. Sy het gesê sy is nie by magte om aan die uitvoerende komitee voor te skryf hoe hulle ŉ vraag moet beantwoord nie, en Steenhuisen het daarop gesê die verrigtinge is net skyn as sy nie seker maak dat die president vrae beantwoord nie. Daar was ook ŉ vraag van EFF-leier Julius Malema, wat onderbreek is deur besware van die ANC, toe hy vir die hoeveelste keer Zuma aangespreek het as “Baba kaDuduzane”, of die pa van Duduzane. Malema wou ook weet waarom Zuma versuim om diegene te dagvaar wat ernstige bewerings teen hom maak en of dit beteken dat hul bewerings waar is. Zuma het gesê baie mense sê daagliks negatiewe goed oor hom. “Ek tree nie op teen mense soos jy doen nie,” het Zuma gesê en gelag toe Mbete Malema se mikrofoon afgeskakel het. Die opposisie het ook beswaar gemaak teen Zuma se teenwoordigheid in die parlement.